Indignare intr-o comuna din judetul Dolj, unde doi batrani, sot si sotie, au fost ingropati fara preot, lumanari sau slujba religioasa.

Oamenii au fost dusi la groapa noaptea, cu un excavator si au fost inhumati la marginea cimitirului. Localnicii arata cu degetul spre primar, insa edilul sustine ca trupurile intrasera deja in descompunere. In plus, in aceasta situatie, nu ar mai fi fost timp pentru toate randuielile bisericesti.

Batranii locuiau intr-o casuta saracacioasa, chiar peste drum de primaria din localitate. Pentru ca de cateva zile bune, vecinii nu i-au mai vazut iesind din casa, au mers sa vada ce se intampla cu ei. I-au gasit insa pe amandoi fara suflare si era evident ca murisera de ceva timp.

Politistii chemati la fata locului au stabilit ca nu exista urme de violenta pe trupurile lor. Primarul localitatii ar fi decis apoi ca trebuie inmormantati de urgenta.

Fara sa se respecte insa si randuielile bisericesti. Nu au avut nici macar sicrie, iar la asa zisa inormantare nu a participat nimeni. Acum politistii au anuntat ca au deschis un dosar penal, pentru profanare de cadavre.

Primarul localitatii: "Aici a fost facuta o groapa de 3 metri pe 2. Sunt pusi unul langa altul. E pus pamant peste ei. O sa vina in curand si cruci la capatul lor si o sa vina un preot sa le faca slujba."

Cei doi batrani sarmani aveau 85 si, respectiv, 75 de ani. Si-au trait ultimele zile intr-o locuinta saracacioasa, peste drum de primarie. Primarul localitatii spune ca nu stia ca batranii mai aveau rude.

Cornelia Draculet, nepoata: “Sunt nepoata moartei si nu am fost anuntata de nimeni...eu le-am spus si la vecini, daca imi spuneau veneam si faceam cat de cat, asa cum sunt le faceam un tron, o pomana, dar nu asa ca sa rada toti ca i-a dus cu tractorul primarul si i-a pus intr-un sac.”

Localnica: “Era seara cand i-a ingropat, cand am auzit am ramas asa...Cum ma mama, sunt caini?! Si unui caine ii faci o groapa si iti pare rau, dar niste suflete? Nici preotul nu a fost, ne-a parut rau."

Localnica: “Primarul trebuia sa cheme preotul, sa slujeasca cum e datoria, nu sa ii ingroape ca pe un caine...am ramas trasnita, nu imi venea sa cred ca i-a inmormantat ca pe un caine.”

Cei doi batrani au fost ingropati la marginea cimitirului. Edilul spun ca trupurile lor intrasera in descompunere. Cand au fost descoperiti cei doi murisera de cateva zile.

Mihail Tiulescu, primar: “Avand toate acordurile din punct de vedere legal nu am avut timp sa le facem in regim de urgenta cele pamantesti. Am apelat pe viceprimarul localitatii, se pricepe pe buldoexcavatorul primariei, nu aveai timp sa anunti oamenii, deja se intunecase. Nu mai era timp de slujba la ora aia. Popii nici nu veneau la ora aia.”

Eugen Ciugulin, preot: “Nu am fost anuntat am aflat abia a doua zi dupa slujba...Parohia a luat hotararea de a face tot ce e necesar cu ingrijirea mormantului. Se vor pune crucile la mormant si o sa se faca slujba Daca eram anuntat veneam.”

Parohia din localitate se va ocupa de amenajarea locului unde au fost ingropati cei doi batrani iar sambata se va tine o slujba de pomenire.